als_Latn dik_Latn sag_Latn
Tomislav Bushiçit do t’i ofrohet ulje page. Pritet që këto ditë lojtari të flasë konkretisht me drejtuesit dhe këta të fundit do t’i parashtrojnë kushte të tjera të kontratës. Edhe pse vlen të përmendet se në dy miqë- soret e para të kësaj faze lojtari ka sinjale kthese, duke realizuar 5 gola. Vendimi i takon vetë kroatit, pra është ai që do pranojë ose refuzojë një kërkesë të tillë. Megjithatë kjo çështje në njëfarë mënyre mban pezull merkaton për ofensivën. Bardheblutë e kanë në plan që të afrojnë një lojtar për vijën e parë, po pa u qartësuar edhe situata e Bushiçit, nuk mund të ketë zhvillime. Në planet e drejtuesve është edhe Muzafer Ejupi, lojtari me të cilin kontaktet kanë qenë të vazhdueshme.
Sulmuesi 26-vjeçar nuk është emër i panjohur për kampionatin tonë, pasi ka qenë pjesë edhe e Skënderbeut për kompeticionet europiane. Maqedonasi këtë sezon është aktivizuar në Tailandë, megjithatë, pa zgjidhur kontratën me Songkhla Junajtid, nuk mund të ketë marrëveshje me Tiranën. Në klub zbulojnë se merkatoja mund të mbyllet edhe me Sefën (i cili dje iu bashkua zyrtarisht ekipit), por nuk përjashtohet mundësia e ndonjë surprize.
als_Latn als_Latn